স্টাগ চলচ্চিত্র

স্টাগ চলচ্চিত্র (ইংরেজিতে: stag film, বিকল্প নাম ব্লু মুভি অথবা স্মোকার) হচ্ছে একধরনের পর্নোগ্রাফিক চলচ্চিত্র যা আন্ডারগ্রাউন্ড প্রযোজনা হিসেবে উনিশ শতকের শেষ ভাগ থেকে বিংশ শতাব্দীর ষাটের দশকের শেষ পর্যন্ত নির্মিত হয়েছিল। পরবর্তীতে প্রাপ্তবয়স্কদের জন্য হলিউডে নির্মিত চলচ্চিত্র প্রধান ধারায় পরিণত হলে এই ধারা বিলুপ্ত হয়। সাধারণত স্টাগ চলচ্চিত্রের কয়েকটি বৈশিষ্ট্য দেখা যায়—এর দৈর্ঘ্য স্বল্প (সর্বোচ্চ ১২ মিনিটের মতো), নির্বাক হয়ে থাকে, এতে সফটকোর অথবা হার্ডকোর দৃশ্য অন্তর্ভুক্ত থাকে এবং সেন্সরশিপ আইনের কারণে এগুলো গোপনে নির্মিত হতো। এই চলচ্চিত্রগুলো মূলত পুরুষ-অধ্যুষিত পরিবেশে, যেমন—ফ্র্যাটার্নিটি বা অনুরূপ স্থানে প্রদর্শিত হতো, যেখানে দর্শকরা যৌন ইঙ্গিতপূর্ণ মন্তব্য এবং যৌন উত্তেজনার মাধ্যমে জোরালো প্রতিক্রিয়া প্রকাশ করত। এসব চলচ্চিত্র প্রায়শই পতিতালয়ে প্রদর্শিত হতো।

চলচ্চিত্র ইতিহাসবিদদের মতে, স্টাগ চলচ্চিত্র এক ধরনের প্রাথমিক চলচ্চিত্রধারা, যা সাধারণত অজ্ঞাতনামা ও অপেশাদার নির্মাতাদের দ্বারা নির্মিত হতো। বর্তমানে এই চলচ্চিত্রগুলোর অনেকগুলো কিন্‌সে ইনস্টিটিউটের আর্কাইভে সংরক্ষিত আছে; তবে অধিকাংশ স্টাগ চলচ্চিত্র বর্তমানে জীর্ণ অবস্থায় আছে, যেগুলোর কোনও কপিরাইট, নির্মাতার নাম, বা স্বীকৃত স্বত্বাধিকারী নেই। ষাটের দশকের যৌন বিপ্লব এবং প্রথম বিশ্বযুদ্ধের পরবর্তী সময়ে  হোম মুভি প্রযুক্তির আবির্ভাবের ফলে এই ধারার অবসান ঘটে। কিন্‌সে ইনস্টিটিউটের গবেষকদের মতে, ১৯১৫ থেকে ১৯৬৮ সালের মধ্যে প্রায় ২,০০০টি স্টাগ চলচ্চিত্র নির্মিত হয়েছিল।

১৯৭০-এর দশকের মাঝামাঝি সময়ে, আমেরিকান স্টাগ চলচ্চিত্র ধারা প্রথমবার মূলধারার শিক্ষাবিদদের দ্বারা গবেষণার আলোচনায় আসে। যেমন—দি লরো এবং জেরাল্ড র‍্যাবকিনের ডার্টি মুভিজ (১৯৭৬) বইয়ে। পরবর্তীতে নারীবাদী ও সমকামী সংস্কৃতির ইতিহাসবিদদের গবেষণায় এটি বিশ্লেষিত হয়েছে, যেমন—লিন্ডা উইলিয়ামসের হার্ড কোর: পাওয়ার প্লেজার, অ্যান্ড দ্য "ফ্রেঞ্জি অব  দ্য ভিজিবল" (১৯৯৯) এবং টমাস ও’র হোমোসোশ্যালিটি ইন দ্য ক্লাসিকাল আমেরিকান স্টাগ ফিল্ম: অফ-স্ক্রীন, অন-স্ক্রীণ(২০০১) প্রবন্ধে।
 ইতিহাস 

যুক্তরাষ্ট্রে চলচ্চিত্র সেন্সরশিপ বাতিল হওয়ার পূর্বে এবং পর্নোগ্রাফি উৎপাদনের সামাজিক গ্রহণযোগ্যতা অর্জনের আগে, পর্ন একটি গোপনীয় ও অবৈধ প্রবণতা ছিল।  এই ধরনের চলচ্চিত্র জনসমক্ষে প্রদর্শন করা হতো ভ্রাম্যমাণ পদ্ধতিতে বা গোপন প্রদর্শনী অনুষ্ঠিত হতো পতিতালয়ে কিংবা বিশেষ “স্মোকার হাউসে”; অথবা ব্যক্তি পর্যায়ে ভাড়া নেওয়ার ব্যবস্থাও থাকত। স্টাগ চলচ্চিত্র সম্পূর্ণরূপে গোপন একটি প্রথা ছিল; ১৯৭০-এর দশকের “পর্ন চিক শিক যুগ” আসার আগে পর্যন্ত যৌন স্পষ্ট চলচ্চিত্র কখনো মূলধারার স্বীকৃতি বা আলোচনা পায়নি।

আধুনিক সময়ের মতো দৃশ্যমান যৌন পরিতৃপ্তি (যেমন—নারী বা পুরুষের পরিতৃপ্তির মুহূর্ত) স্টাগ সিনেমায় প্রদর্শনের প্রচলন ছিল না। তার বদলে চলচ্চিত্রগুলোতে থাকত যাকে লিন্ডা উইলিয়ামস “মিট শট” বলেছেন অর্থাৎ যৌন অঙ্গের ঘনিষ্ঠ, হার্ডকোর মিলনের দৃশ্য। যেহেতু এই ভূগর্ভস্থ সিনেমার অংশগ্রহণকারীদের সরাসরি কোনো সাক্ষাৎকার বা মৌখিক ইতিহাস নেই, তাই চলচ্চিত্র গবেষকরা মূলত লিখিত বর্ণনার ভিত্তিতে স্টাগ চলচ্চিত্রের ইতিহাস বোঝার চেষ্টা করেন। লিন্ডা উইলিয়ামসের মতে, এই চলচ্চিত্রগুলো এত দীর্ঘ সময় টিকে ছিল কারণ তারা যৌন আচরণের উপর জনসাধারণের গভীর নজরদারির বাইরে ছিল।

জার্মান চলচ্চিত্র আম আবেন্ড, আর্জেন্টাইন চলচ্চিত্র এল সাতারিএ এবং আমেরিকান চলচ্চিত্র এ ফ্রি রাইড (অথবা এ গ্রাস অব স্যান্ড উইচ'') ১৯০৭ থেকে ১৯১৫ সালের মধ্যে নির্মিত। এগুলো হচ্ছে প্রাচীনতম হার্ডকোর পর্নোগ্রাফিক চলচ্চিত্রগুলোর মধ্যে তিনটি, যেগুলো বর্তমানে কিন্‌সে ইনস্টিটিউটে সংরক্ষিত আছে।

অধ্যয়ন ও বিশ্লেষণ

নারীবাদী সমালোচনা

গুপ্তদৃষ্টি 

গুপ্তদৃষ্টি বা ভয়্যরিজম স্টাগ চলচ্চিত্রের রীতিনীতি ও কাঠামোর একটি গুরুত্বপূর্ণ এবং প্রধান উপাদান। গবেষক লিন্ডা উইলিয়ামসের মতে, আম আবেন্ড এবং আ ফ্রি রাইডসহ অনেক স্টাগ চলচ্চিত্রে "গল্পের শুরুতেই চরিত্রদের উত্তেজিত করার কৌশল হিসেবে এবং দর্শকের দৃষ্টিভঙ্গির সঙ্গে চরিত্রের 'তাকানো' মেলানোর জন্য গুপ্তদৃষ্টি ব্যবহার করা হয়েছে।"

তিনি এটিকে এমন একটি কৌশল হিসেবে ব্যাখ্যা করেন, যা দর্শককে সেই পুরুষ চরিত্রের সঙ্গে আত্মপরিচয় ঘটাতে সাহায্য করে, যে গল্পের মধ্যে নারীর শরীরের দিকে তাকাচ্ছে। উইলিয়ামসের মতে, স্টাগ চলচ্চিত্রের ভাষ্য এমন এক দোলাচলের মধ্যে অবস্থান করে যেখানে একদিকে থাকে একজন দর্শক ও ঘনিষ্ঠভাবে প্রদর্শিত প্রদর্শক নারীর মধ্যে এক অসম্ভব সরাসরি সম্পর্ক এবং অন্যদিকে থাকে এক 'আদর্শ গুপ্তদৃষ্টি'র অভিজ্ঞতা, যেখানে একজন পুরুষ দর্শক এমন এক যৌন ঘটনার পর্যবেক্ষক, যেখানে একজন প্রতীকী পুরুষ তার পক্ষ থেকে কাজ করছে।

চলচ্চিত্রসমূহ

তথ্যসূত্র

আরও পড়ুন 
 

পুরুষদের বিনোদন
পর্নোগ্রাফিক চলচ্চিত্র
পর্নোগ্রাফি
যৌনতা
চলচ্চিত্রের ইতিহাস
চলচ্চিত্রের ধরণ